

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2021. november 22-i rendes ülésére**

**Napirend tárgya:**

**Területi védőnői körzet kialakításáról**

**A napirendet tárgyaló ülés dátuma**: **2021. 11.22.**

**A napirendet tárgyaló ülés:** **Pénzügyi bizottság,**

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

A Magyarország helyi önkormányzatairól szóló 2011. évi CLXXXIX. törvény

Az egészségügyről szóló 1997. évi CLIV. törvény (továbbiakban: Eütv

A védőnői ellátási terület a területi védőnői ellátásról szóló 49/2004. (V.21.) ESzCsM rendelet

6/2006. (VI. 10.) önkormányzati rendelet

Az egészségügyi alapellátásról szóló 2015. évi CXXIII. törvény 6.§.

**3.Költségkihatások és egyéb szükséges feltételeket, illetve megteremtésük javasolt forrásai:**

NEAK finanszírozás, Önkormányzati költségvetési forrás

**4. Tényállás bemutatása:**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13.§ (1) bekezdésének 4. pontja alapján a települési önkormányzatok kötelesek gondoskodni a lakosság egészségügyi alapellátásáról.

Az egészségügyről szóló 1997. évi CLIV. törvény (továbbiakban: Eütv.) 152. § (1) bekezdése szerint a települési önkormányzat az egészségügyi alapellátás körében gondoskodik a védőnői ellátásról, és az iskola-egészségügyi ellátásról.

A védőnői ellátási terület a területi védőnői ellátásról szóló 49/2004. (V.21.) ESzCsM rendelet 2.§ (3) bekezdése alapján az Eütv. 152.§ (2) bekezdésében foglaltak szerint megállapított védőnői körzetre terjed ki.

Az Eütv. 152.§ (2) bekezdésében foglaltak szerint a települési önkormányzat képviselő-testülete megállapítja és kialakítja az egészségügyi alapellátás körzeteit.

Telki község Önkormányzatának a védőnői körzetek kijelöléséről szóló 6/2006. (VI. 10.) önkormányzati rendelete szerint Telki község 0-7 éves lakosságát, valamint a település közigazgatási területén működő köznevelési intézményeket 2 védőnői körzetbe sorolja be.

A 49/2004. (V. 21.) ESzCsM rendelet 5. (l.) bekezdése szerint: *„Egy védőnői körzetben a védőnő által ellátható nők (várandós, gyermekágyas anyák), gyermekek (újszülött kortól a tanulói jogviszony megkezdéséig) és az oktatási intézménybe nem járó otthon gondozott tanköteles korú gyermekek száma összesen legfeljebb 250 fő lehet.”*

*,, 21.§. (9) bekezdése alapján nem köthető finanszírozási szerződés olyan védőnői szolgálatra, ahol a szolgálat számított pontértéke nem éri el az 500 pontot. ,,*

Ez alapján a finanszírozható pontérték maximuma 750 pont, mely az ellátható maximális létszám háromszorosa. Amennyiben valamely védőnői körzet a maximális ellátható létszámot túllépi, a finanszírozás akkor is a 250 főnek megfelelő 750 pontérték után jár.

*A jelenleg működő 2 körzetből a számított pontérték jelentősen meghaladja a finanszírozható maximális körzetméretet.( jelenleg 750 pont/ körzet így összesen 1500 pont után kap az önkormányzat finanszírozást )*

A megengedettnél magasabb létszám ellátása az ellátási rendszer működési problémáihoz, a gyermekek egészséghez való jogának csorbulásához is vezethetnek.

Telki község Önkormányzat képviselő-testülete 25/2011.(03.22.) Öh. számú határozatával fogadta el Telki Egészségfejlesztési koncepcióját. Az egészségfejlesztési koncepció már 2011.évben megfogalmazta, hogy a település lakosságszáma, az általános iskoláskorúak száma folyamatosan emelkedik. Ennek eredményeként megkerülhetetlen a harmadik védőnői státusz létrehozása, az ezzel összefüggő feltételrendszer biztosítása.

Az elmúlt évek során a település lakosságszáma jelentősen emelkedett, ezért mostanra mindenképpen indokolttá vált a 3. védőnői körzet kialakítása.

A 49/2004. (V.21.) ESzCsM rendelet 5. § (4) bekezdése további kötelezettséget is előír: „a védőnői körzet kialakításánál figyelembe kell venni a település szerkezetét, a lakosság összetételét, egészségi állapotát, szociális helyzetét és az ellátandó gondozottak számát, továbbá a (2) bekezdés szerinti esetben az ellátandó oktatási intézmények számát és típusát is, valamint mindezekre vonatkozóan a szakmai felügyelet véleményét.”

Az egészségügyi alapellátásról szóló 2015. évi CXXIII. törvény 6.§. alapján az Önkormányzatnak a védőnői körzetek kialakítása során ki kell kérnie az alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményét is.

A hivatal 2021. májusában megkereste a szakmai felügyeletet gyakorló Nemzeti Népegészségügyi Központ szakmai véleményének kiadása érdekében. A kiadott javasolta támogatta a 3. védőnői kialakításának megfontolását.

A 2021.októberi ismert adatok alapján a településen a védőnői körzet kialakítással érintett létszám:

0-7 éves korú gyermekek száma: 461 fő

várandósok száma: 14 fő

általános iskolások száma: 414 fő

A védőnői körzet finanszírozása a jelenlegi **két védőnői körzet** után számolva:

|  |
| --- |
| **Támogatás ( Ft )** |
| **Finanszírozás** | **pont finanszírozás****(1500 pont )** | **Bértámogatás** | **Összesen** |
| **1 havi** | **919.000** | **407.123** | **1.236.123** |
| **12 havi** | **11.028.000** | **4.885.476** | **15.913.476** |

Védőnői körzet fenntartásának költségei **két védőnői** körzet esetén

|  |  |  |  |  |  |  |
| --- | --- | --- | --- | --- | --- | --- |
|  | **Bér****Ft/hó** | **járulékok****Ft/hó** | **caffeteria** | **Munkábajárás** | **egyéb****( banköltség)** | **Összesen** |
| **12 havi** | **1.086.000** | **168.330** | **400.000** | **240.000** | **24.000** | **15.715.960.- Ft** |

A védőnői körzet finanszírozása **három védőnői körzet** után számolva:

|  |
| --- |
| **Támogatás ( Ft )** |
| **Finanszírozás**  | **pont finanszírozás****( 1833 pont )** | **Bértámogatás** | **Összesen** |
| **1 havi** | **1.198.000** | **563.611** | **1.761.611** |
| **12 havi** | **14.376.000** | **6.763.332** | **21.139.332** |

Védőnői körzet fenntartásának költségei **három** **védőnői körzet** esetén

|  |  |  |  |  |  |  |
| --- | --- | --- | --- | --- | --- | --- |
|  | **Bér****Ft/hó** | **járulékok****Ft/hó** | **caffeteria** | **Munkábajárás** | **egyéb****( banköltség)** | **Összesen** |
| **12 havi** | **1.582.000** | **245.210** | **600.000** | **500.000** | **36.000** | **23.062.520** |

A védőnői szolgálat dologi költségeivel nem számoltunk.

Telki, 2021. november 12.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2021. (XI. .) Önkormányzati határozata**

**Területi védőnői körzet kialakításáról**

Telki község Önkormányzat Képviselő-testülete megvizsgálta a védőnői körzetek működését, melynek eredményeként szükségesnek tartja a védőnői körzeteinek átalakítását 3. körzet kialakításával.

Felkéri a polgármestert, hogy a 3 védőnői körzet létrehozására vonatkozó engedélyezési eljárást indítsa el.

**Felelős:** Polgármester

**Határidő:** azonnal

**Határozati javaslat**

**Telki község Önkormányzat**

**Képviselő-testülete**

**/2021. (XI. .) Önkormányzati határozata**

**Területi védőnői körzet kialakításáról- körzethatárok elfogadása**

Telki község Önkormányzat Képviselő-testülete úgy határoz, hogy a védőnői körzethatárok kialakításáról szóló rendelet-tervezetet az 1.számú melléklet szerinti tartalommal elfogadja.

**Felelős:** Polgármester

**Határidő:** azonnal